Esko Hanninen

Esko Hanninen (s. 23. joulukuuta 1941 Viipurin maalaiskunta) on suomalainen virkamies, joka toimi Outokummun ja Riihimäen kaupunginjohtajana. 

Esko Hanninen syntyi teknikko Toivo Hannisen ja Emma Mannin perheeseen. Hänen puolisonsa vuodesta 1966 on Tuula Marjatta Hyrkkö. Hanninen tuli ylioppilaaksi 1961 ja valmistui oikeustieteiden kandidaatiksi 1966, varatuomarin arvon hän sai 1970. Hanninen toimi valtiokonttorin asiamiehenä 1966–1969 ja toimistopäällikkönä 1970–1973.  Hyvinkään tuomiokunnan notaari hän oli 1969 ja Vantaan asuntotoimiston päällikkö 1973–1976. Outokummun kauppalanjohtajana Hanninen toimi 1976–1977 ja kaupunginjohtajana 1977–1983, Riihimäen kaupunginjohtaja hänestä tuli 1983. Hanninen toimi Outokummun järjestysoikeuden puheenjohtajana 1977–1978, Hyvinkään kaupunginvaltuuston jäsenenä 1973–1976 ja valitsijamiehenä Suomen presidentinvaalissa 1982. Riihimäen kaupunginjohtajan tehtävästä hän jäi eläkkeelle vuonna 2000.

Lähteet 

Suomalaiset juristit
Outokummun kunnan-, kauppalan- ja kaupunginjohtajat
Riihimäen kaupunginjohtajat
Hyvinkään kaupunginvaltuutetut
Vuonna 1941 syntyneet
Elävät henkilöt